钦定古今图书集成/理学汇编/文学典/第109卷 > 胡宗沔
## 钦定古今图书集成/理学汇编/文学典/第109卷 > 胡宗沔

按《兖州府志》：“宗沔，字继源，曹县人。万历二年，以贡入太学。上疏陈漕运事宜，诏下河臣核状。时祭酒太仓
王公雅称其才。八年，诏濬新河，自归德东抵运道，延
袤二百里，计费五百万金。当道闻其谙于河务，檄往
行视。宗沔陈其无益，状若指掌。当道即以论报，其事
遂寝。复采宗沔策，修筑大行堤，以裨河防。堤成，有诏”
赐金，抚按为表其门。所著有《治河辨疑》《太乙启愤》《五
典集略》等书。未仕，卒。